У Вікіпедыі ёсць артыкулы пра іншых асоб з прозвішчам Варапаеў.
**Іван Кірылавіч Варапаеў** (7 красавіка 1905, в. Трубільня, Краснапольскі раён — 11 лістапада 1959, г. Каломна Маскоўская вобласць) — Герой Савецкага Саюза, камандуючы артылерыяй 4-га гвардзейскага стралковага корпуса 8-й гвардзейскай арміі 1-га Беларускага фронту, гвардыі генерал-маёр артылерыі. Герой Савецкага Саюза (1944).

Біяграфія
---------

Нарадзіўся ў беларускай сялянскай сям'і. З 1924 працаваў на заводах Гомеля.

У Чырвонай Арміі з 1927 года. У 1934 годзе скончыў курсы ўдасканалення каманднага складу артылерыі, служыў на розных камандных пасадах.

Удзельнік грамадзянскай вайны ў Іспаніі (1937—1938 гадоў), вызвалення Заходняй Беларусі (1939), савецка-фінскай вайны (1939—1940 гадоў).

Падчас Вялікай Айчыннай вайны з 1941 ваяваў на Заходнім, Паўднёва-Заходнім, 3-м Украінскім, 1-м Беларускім франтах, удзельнік Сталінградскай, Курскай бітваў, вызвалення Украіны, Беларусі, Польшчы, баёў у Германіі.

Камандаваў артылерыйскім палком, артылерыяй дывізіяй, корпусам.

Варапаеў І. К. вызначыўся ў жніўні 1944 года пры фарсіраванні Віслы ў раёне польскага горада Магнушаў  (руск.) (бел. артылерыйскім агнём забяспечыў пераправу злучэнняў корпуса, асабіста кіраваў пераправай артылерыі. За месяц наступальных баёў артылерыя корпуса знішчыла 106 варожых танкаў і самаходных гармат, 172 гармат і мінамётаў.

Пастановай Савета Народных Камісараў Саюза ССР ад 28 жніўня 1944 г. № 1142 палкоўніку Варапаеву І. К. прысвоена воінскае званне «генерал-маёр артылерыі».

Указам Прэзідыума Вярхоўнага Савета СССР ад 26 кастрычнiка 1944 года за ўмелае і паспяховае камандаванне артылерыяй стралковага корпуса, узорнае выкананне баявых заданняў камандавання на фронце барацьбы з нямецка-фашысцкімі захопнікамі і праяўленыя пры гэтым мужнасць і гераізм гвардыі генерал-маёру артылерыі Варапаеву Івану Кірылавіча было прысвоена званне героя Савецкага Саюза (№ 3113).

Пасля вайны Варапаеў І. К. працягнуў службу ў Савецкай Арміі. У 1946 годзе скончыў Ваенную акадэмію Генеральнага штаба. З 1946 да 1948 году служыў намеснікам начальніка Вышэйшай афіцэрскай штабной школы ў горадзе Каломне Маскоўскай вобласці. З 1948 года — камандуючы артылерыяй стралковага корпуса ў горадзе Ціраспалі Адэскай ваеннай акругі.

У 1950 году гвардыі генерал-маёр артылерыі Варапаеў І. К. быў звольнены ў запас па хваробе.

Пасля смерці, якая рушыла 11 лістапада 1959 года, пахаваны ў Каломне на вайсковых могілках.

Узнагароды
----------

* Герой Савецкага Саюза (26 кастрычніка 1944),
* Ордэн Леніна,
* Ордэн Чырвонага Сцяга (тройчы),
* Ордэн Суворава 2-й ступені,
* Ордэн Багдана Хмяльніцкага 2-й ступені,
* Ордэн Чырвонай Зоркі (двойчы),
* Медалі СССР,
* Замежныя ўзнагароды.

Памяць
------

Мастацкі канверт з арыгінальнай маркай «100 гадоў з дня нараджэння І. К. Варапаева», «Белпошта». 2005.
* На магіле Героя Савецкага Саюза І. К. Варапаева ўсталяваны помнік ад Міністэрства абароны СССР.
* Бюст гвардыі генерал-маёра артылерыі І. К. Варапаева усталяваны ў Каломне ў Мемарыяльным парку на Алеі памяці каломенцаў.
* Імя І. К. Варапаева прысвоена Клясінскай васьмігадовай школе; яго імем названа вуліца ў п. Краснаполле.
* Імем І. К. Варапаева названа вуліца ў г. Уладзівасток.
* У 2005 года Міністэрства сувязі і інфарматызацыі Рэспублікі Беларусь увяло ў паштовае абарачэнне мастацкі канверт з арыгінальнай маркай «100 гадоў з дня нараджэння І. К. Варапаева».

Зноскі
------

1. 1 2 3 4 5 6 7  Воропаев Иван Кириллович // Биографический справочник. — Мн.: «Белорусская советская энциклопедия» имени Петруся Бровки, 1982. — Т. 5. — С. 127. — 737 с.

Літаратура
----------

* Герои Советского Союза — могилевчане — Минск, 1965.
* Герои Советского Союза: Краткий биографический словарь / Пред. ред. коллегии И. Н. Шкадов. — М.: Воениздат, 1987. — Т. 1 /Абаев — Любичев/. — 911 с. — 100 000 экз. — ISBN отс. Рег. № в РКП 87-95382.
* Навечно в сердце народном. 3-е изд. доп. и испр. — Минск, 1984.
* Варапаеў Іван Кірылавіч // Беларусь у Вялікай Айчыннай вайне, 1941—1945: Энцыкл. / Рэдкал.: І. П. Шамякін (гал. рэд.) і інш.. — Мн.: БелСЭ, 1990. — С. 115. — 680 с. — 20 000 экз. — ISBN 5-85700-012-2.

Спасылкі
--------

Іван Кірылавіч Варапаеў на сайце «Героі краіны»

* Краснопольский райисполком. Наши земляки — Герои Советского Союза(недаступная спасылка)  (руск.)
* ОПЕРАЦИЯ «БАГРАТИОН» — ОСВОБОЖДЕНИЕ БЕЛОРУССИИ Архівавана 6 кастрычніка 2014.  (руск.)

|  |  |
| --- | --- |
| ⚙️   Тэматычныя сайты | Героі краіны |